**JUDr. Vladimír Urban, PhD., starosta obce Stankovany**

**POZVÁNKA**

Starosta obce Stankovany podľa § 12 ods. 1 zákona SNR č. 369/1990 Zb. o obecnom zriadení v znení neskorších predpisov zvoláva

**druhé zasadnutie** obecného zastupiteľstva v Stankovanoch, ktoré sa bude konať

**04.04.2023 /pondelok/ o 17:00 hod.** v zasadačke OcÚ Stankovany

**Program:**

1. Otvorenie zasadnutia obecného zastupiteľstva

2. Určenie zapisovateľa a overovateľov zápisnice

A./ Určenie a schválenie zapisovateľa, návrhovej komisie, overovateľov zápisnice

B./ Schválenie programu rokovania

3. Financovanie výstavby IBV Pod Jasením Stankovany

Pozvaní hostia:

Ing. Michal Lažo, auditor

Ing. Miriam Pitoňáková, zástupca Prima banky Slovensko

Ing. Gustáv Šimalčík, zástupca Slovenskej sporiteľne

Ing. Jaroš Jozef, zástupca pre verejné obstarávanie

4. Diskusia

5. Záver

 JUDr. Vladimír Urban, PhD.

 starosta obce, v.r.

**Materiály zaslané mailom:**

**Zápisnica a Uznesenia**

**Z druhého zasadnutia Obecného zastupiteľstva Obce Stankovany**

**konaného dňa 04. apríla 2023**

Prítomní: podľa priloženej prezenčnej listiny

**Priebeh zasadania:**

**1. Otvorenie**

Zasadnutie obecného zastupiteľstva obce Stankovany otvoril o 17:00 hod. a viedol starosta obce JUDr. Vladimír Urban, PhD., ktorý privítal všetkých prítomných. Konštatoval, že zasadnutie je zvolané v súlade so zákonom č. 369/1990 Zb. o obecnom zriadení. Obecné zastupiteľstvo sa zišlo v počte 7 poslancov z celkového počtu 9 poslancov, takže OZ je uznášaniaschopné. Ospravedlnil sa poslanec Ing. Peter Tomáň a Ján Lacko.

**2. A./ Určenie a schválenie zapisovateľa, návrhovej komisie, overovateľov zápisnice**

**Overovatelia zápisnice**:Mgr. Peter Lacko, JUDr. Peter Malcho, Ing. Denis Kajda,

**Návrhová komisia:** Jakub Piroh, Michal Straka, Mgr. Miroslava Polohová Ivanová

**Zapisovateľ:** Ing. Slávka Belková

Výsledok hlasovania: Za: 7

Michal Straka, Ing. Denis Kajda , JUDr. Peter Malcho, Mgr. Peter Lacko, Jakub Piroh, Mgr. Polohová Ivanová Miroslava , Mgr. Michal Belko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**B./ Schválenie programu rokovania**

Starosta predniesol návrh programu rokovania obecného zastupiteľstva podľa pozvánky. Navrhol doplniť program o

bod 4. Schválenie zámeru prenájmu pozemku E-KN 3082/2 pre EKOfarma Salatín s. r. o., Píla 389, 03491 Ľubochňa, IČO: 54 256 879, v zast. Juraja Vrlíka Ľubochňa

**Uznesenie č.: 10/2023/02**

OZ obce Stankovany s c h v a ľ u j e zmenu programu rokovania obecného zastupiteľstva.

**Schválený program rokovania:**

1. Otvorenie zasadnutia obecného zastupiteľstva

2. Určenie zapisovateľa a overovateľov zápisnice

A./ Určenie a schválenie zapisovateľa, návrhovej komisie, overovateľov zápisnice

B./ Schválenie programu rokovania

3. Financovanie výstavby IBV Pod Jasením Stankovany

Pozvaní hostia:

Ing. Michal Lažo, auditor

Ing. Miriam Pitoňáková, zástupca Prima banky Slovensko

Ing. Gustáv Šimalčík, zástupca Slovenskej sporiteľne

Ing. Jaroš Jozef, zástupca pre verejné obstarávanie

4. Schválenie zámeru prenájmu pozemku E-KN 3082/2 pre EKOfarma Salatín s. r. o., Píla 389, 03491 Ľubochňa, IČO: 54 256 879, v zast. Juraja Vrlíka Ľubochňa

5. Diskusia

6. Záver

Výsledok hlasovania: Za: 7

Michal Straka, Ing. Denis Kajda , JUDr. Peter Malcho, Mgr. Peter Lacko, Jakub Piroh, Mgr. Polohová Ivanová Miroslava , Mgr. Michal Belko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**3. Financovanie výstavby IBV Pod Jasením Stankovany**

Starosta obce uviedol Ing. Michala Laža, auditora obce Stankovany a obchodnej spoločnosti Obecné lesy Stankovany s.r.o. Požiadal ho o prednesenie informácie ohľadom možnosti financovania IBV a realizácie inžinierskych sietí na obecnom pozemku C-KN 284/67 obecnou obchodnou spoločnosťou- Obecné lesy Stankovany. Uvedená obchodná spoločnosť je platcom DPH, obec Stankovany nie je platcom DPH. V prípade, že by inžinierske siete ako vodovod, kanalizáciu dažďovú a splaškovú, vonkajšie osvetlenie realizovala obchodná spoločnosť Obecné lesy Stankovany, s.r.o. bolo by možné tieto inžinierske siete realizovať tak, že by sa dala odpočítať DPH od celkovej sumy 351.000,- EUR, ktorá podľa rozpočtu vychádza na cca 299.000,- euro.

Starosta obce predtým, ako odovzdal slovo Ing. Michalovi Lažovi informoval prítomných, že sa spolu so zástupcom JUDr. Petrom Malchom zúčastnil rokovania s bývalým zástupcom primátora Mesta Ružomberok Ing. Bednárikom, kde získali vstupné informácie ako mesto postupovalo v obdobnej situácii pri výstavbe plavárne prostredníctvom mestskej firmy CZT (Centrálne zásobovanie teplom) a požiadal zástupcu starostu JUDr. Petra Malcha o krátky vstup, aby oboznámil prítomných, ako v tomto prípade postupovalo Mesto Ružomberok.

JUDr. Peter Malcho uviedol informácie ohľadom stretnutia s Ing. Bednárikom, mesto Ružomberok financovalo plaváreň cez mestskú firmu, bolo to výhodné z dôvodu možnosti vratky DPH. V prípade Stankovian by sa to mohlo realizovať cez spoločnosť Obecné lesy Stankovany ( OL) , OL by si museli vziať úver a Obec Stankovany by ho splácala, OL by zároveň museli navýšiť základné imanie spoločnosti. V takomto prípade by musel byť ustanovený nový konateľ OL samostatne pre IBV, samostatné účtovníctvo pre IBV a samostatný stavebný dozor - na výstavbu IBV. Poplatky za právne úkony na prípravu stáli mesto cca. 10.000,- eur cez advokátsku kanceláriu.

Ing. Michal Lažo uviedol že je otázkou z akých peňazí navýšite imanie spoločnosti, ak majetkom - majetok v nájme spoločnosti by musel byť min. 20 rokov ináč by musela vracať pomernú čiastku DPH, ak by sa dali peňažné prostriedky - obec by ostala bez finančných prostriedkov. OL má ročný obrat 200.000,- eur, ak si obec vezme úver a poskytne ho OL na zvýšenie majetku, to obec nemôže urobiť . Úver je len na kapitálový výdavok, nie na investície a bežné výdavky.

Navyše pri predaji pozemkov na výstavbu rod. domov sa obec stane platcom DPH, nakoľko sa predajú celkovo nad hodnotu 50.000,- EUR.

Najlepšia možnosť je predaj pozemkov na výstavbu domov a z toho zafinancovať výstavbu investičných sietí s DPH, je to najčistejšia možnosť, resp. preklenúť obdobie po získanie prostriedkov z predaja preklenovacím krátkodobým úverom. Do stavby by sa obec mala pustiť až pri dostatku finančných prostriedkov.

Michal Straka je možnosť financovania inžinierskych sietí cez ŠFRB ale iba v prípade keď sa vzťahujú na výstavby bytovky.

Ing. Michal Lažo - tento rok sa Vám to isto nepodarí, podať návrh na ŠFRB. Neskúšajte založiť samostatnú spoločnosť len pre financovanie IBV, ako sa stanete platcom DPH, je to vyslovene účelové, a DPH bude platiť. Treba si dať pozor a vybrať kvalitný stavebný dozor, aby dával pozor na záujmy obce a nie záujmy spoločností.

Mgr. Michal Belko premietnuť DPH do ceny pozemkov, a môžeme začať stavať a to čo sa nepremietne do ceny pozemkov prefinancovať zo ŠFRB.

Starosta obce - ak by sa predali pozemky aj s cenou inž. Sietí , potrebovali by sme úver len na prefinancovanie.

Ing. Jaroš Jozef -čím dlhšie sa budete rozmýšľať tým bude rozpočet vyšší, ceny sa neustále zvyšujú.

**Uznesenie č.: 11/2023/02**

OZ obce Stankovany b e r i e n a  v e d o m i e informáciu prednesenú audítorom ohľadom možnosti financovania IBV a realizácie inžinierskych sietí na obecnom pozemku C-KN 284/67 obchodnou spoločnosťou OL Stankovany, s.r.o..

Výsledok hlasovania: Za: 7

Michal Straka, Ing. Denis Kajda , JUDr. Peter Malcho, Mgr. Peter Lacko, Jakub Piroh, Mgr. Polohová Ivanová Miroslava , Mgr. Michal Belko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**Vystúpenie zástupcu Slovenskej sporiteľne a.s. Ing. Gustáva Šimalčíka ohľadom získania úveru na realizáciu inžinierskych sietí**

Ing. Gustáv Šimalčík podobné projekty financovali cez viaceré spoločnosti, priamo s obcami, DPH by neodporúčal riešiť vratkou, majetok ktorý sa financuje úverom musí ostať v tej spoločnosti ktorej bol poskytnutý, spoločnosti OL takže to neprichádza v prípade našej obce úvahy, vratka DPH akým spôsobom to realizovať je to na poradu s daňovým poradcom. V iných obciach sa výstavba inž. Sietí financovala nasledovne – cez predaj parcely s inž. sieťami, pre obec to bolo s nulovým nákladom, v predajnej cene bolo zahrnuté aj cena úveru, úver bol len preklenovací kým sa predali pozemky. Čerpanie úveru je možné postupným preplácaním vystavených faktúr. Možnosť poskytnúť úver našej obci - max. 380.000,- eur, splatnosť 1 -1,5 roka podľa potreby. Splatný môže byť jednorázovo za predané pozemky, dovtedy by sa mesačne platili len úroky z čerpanej sumy. Úrokovú sadzbu navrhuje plávajúcu 1 mesačnú sadzbu naviazanú na 1M EURIBOR, t.j. 2,8% v súčasnosti, + marža 0,89%. Fixnú sadzbu by nenavrhoval. Pri floatovej (plávajúcej) 12 mesačnej sadzbe (12M Euribor + marža) je úroková sadzba celkovo aktuálne 4,5%. Očakávania na trhu sú rast sadzieb v priebehu roku 2023, t.j. aj referenčných sadzieb Euribor. Poskytnú úver bez zabezpečenia, len uznesením OZ. Bankové záruky v prípade potreby dáva SLSP bežne pre potreby ŠFRB.

Michal Belko nebolo by výhodnejšie vziať fixnú 12 mesačnú sadzbu, aby by sme vedeli aké sumy úrokových nákladov si môžeme preniesť do ceny pozemkov – zástupca banky uviedol, že je to len na obci, aký typ úrokovej sadzby zvolí.

**Uznesenie č.: 12/2023/02**OZ obce Stankovany b e r i e n a  v e d o m i e informáciu a  oboznámenie o možnostiach poskytnutia úveru na realizáciu inžinierskych sietí prostredníctvom SLSP, a.s.

Výsledok hlasovania: Za: 7

Michal Straka, Ing. Denis Kajda , JUDr. Peter Malcho, Mgr. Peter Lacko, Jakub Piroh, Mgr. Polohová Ivanová Miroslava , Mgr. Michal Belko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**Vystúpenie zástupcu Prima banky Ing. Miriam Pitoňákovej ohľadom získania úveru na realizáciu inžinierskych sietí**

Ing. Miriam Pitoňáková zástupca PRIMA banky, špecialista na financovanie samospráv, ponúkajú podobné produkty ako SLSP, financovanie úverom je možné do max. do výšky 60% bežných príjmov, obecný podnik môžu financovať, ale náš - OL nemá na to zdroje, nemôže mu byť poskytnutý úver z banky, nemá na to finančnú kondíciu, obraty ani imanie na poskytnutie úveru. Môžu to urobiť tak, že obec dostane úver a obec požičia OL, v PRIMA banke by sme dostali max. úver 336.090,- EUR (z výsledkov za rok 2021) , parametre sú podobné ako pri SLSP. Poskytujú aj kontokorentný úver pre obce, je bezúčelový, nemusia sa poskytovať žiadne podklady, a môžeme ho použiť na všetko, je schvaľovaný na 10 rokov, obec má prostriedky k dispozícii neustále po dobu 10 rokov a sama si reguluje ich čerpanie a splácanie. Splátkové úvery sú účelové a tam sa investícia na čo sa použijú musí vydokladovať. Sadzba je pri KTK aj SÚ rovnaká ako v SLSP 12 mes. Euribor + marža ( 1 ročný fix.) + popl. za poskytnutie, provízia za KTK 0,25% jednorázovo + 0,6% z nevyčerpanej sumy raz ročne (počíta sa denne na základe denného zostatku úveru). Predčasné splatenie splátkového úveru - poplatok 5% zo zostatku istiny úveru k 31.12. Poplatok za odklad splátok 0,25% z nesplatenej istiny. Ešte je možnosť tzv. „balónového„ splácania v nie mesačných splátkach, ale vo vybraných termínoch, rovnako ako pri SLSP.

**Uznesenie č.: 13/2023/02**OZ obce Stankovany b e r i e n a  v e d o m i e informáciu a  oboznámenie o možnostiach poskytnutia úveru na realizáciu inžinierskych sietí prostredníctvom Prima banky Slovensko, a.s.

Výsledok hlasovania: Za: 7

Michal Straka, Ing. Denis Kajda , JUDr. Peter Malcho, Mgr. Peter Lacko, Jakub Piroh, Mgr. Polohová Ivanová Miroslava , Mgr. Michal Belko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**Vystúpenie Ing. Jozefa Jaroša ohľadom podmienkach priebehu verejného obstarávania na realizáciu inžinierskych sietí**

Ing. Jozef Jaroš nformoval o podmienkach VO, je to zákazka s nízkou hodnotou, netreba zverejňovať vo vestníku, bolo by dobré osloviť firmy kt. sú v okolí aby sa zapojili do VO, a základ je urobiť dobrú zmluvu o dielo aby boli jasne nastavené podmienky financovania. V komisii VO by mali byť ľudia čo sa danej problematike rozumejú, prípadne ekonóm. Treba vždy vybrať zodpovednú firmu, dať si námahu a overiť si referencie a predošlé realizácie zákaziek. A samozrejme dobre nastaviť podmienky VO aby sa dali vyradiť nekvalitný uchádzači.

**Uznesenie č.: 14/2023/02**OZ obce Stankovany b e r i e n a  v e d o m i e informáciu a  oboznámenie o možnostiach vykonania VO na realizáciu inžinierskych sieti IBV Pod Jasením.

Výsledok hlasovania: Za: 7

Michal Straka, Ing. Denis Kajda , JUDr. Peter Malcho, Mgr. Peter Lacko, Jakub Piroh, Mgr. Polohová Ivanová Miroslava , Mgr. Michal Belko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**4. Schválenie zámeru prenájmu pozemku E-KN 3082/2 pre EKOfarma Salatín s. r. o., Píla 389, 03491 Ľubochňa, IČO: 54 256 879, v zast. Juraja Vrlíka**

Starosta obce predniesol návrh p. Juraja Vrlíka o prenájme obecných pozemkov, je to parc. nad Zlou vodou, je to v súčasnosti lesný pozemok, chceli by sme to dať na TTP, rozpočet na GP na preklasifikovanie pozemku je max. 2700,- eur , uhradí ho EKOFARMA s tým že sa následne suma zohľadní v nájomnom.

Mgr. Peter Lacko sa mi to zdá málo takýto nájom, dlžka nájmu max. 15 rokov/350 EUR/ročne

Jakub Piroh 15 rokov/350 EUR

Michal Belko 15 rokov/250 EUR

JUDr. Peter Malcho 15 rokov/270 EUR

Ing. Denis Kajda rokov 15 rokov/250 EUR

Michal Straka 25 rokov/ 250 EUR

Mgr. Polohová Ivanová Miroslava rokov 15 rokov/250 EUR

A samozrejme vypustiť z navrhovanej nájomnej zmluvy doložku o tom že EKOfarma Salatín má predkupné právo na prenajímaný pozemok – v žiadnom prípade nesmie byť v zmluve.

**Uznesenie č. 15/2023/02**

A/Obecné zastupiteľstvo v Stankovanoch **p r e r o k o v a l o** Návrh na nakladanie - nájom nehnuteľností vo vlastníctve obce Stankovany, a to:

Pozemok E-KN parc. č. 3082/2 v súčasnosti TTP o výmere 66 592 m2,

E-KN 3068 o výmere 3361 m2,

B/ Obecné zastupiteľstvo v Stankovanoch  **s c h v a ľ u j e** Zámer na prenájom nehnuteľností vo vlastníctve obce Stankovany, a to

Pozemok E-KN parc. č. 3082/2 v súčasnosti TTP o výmere 66 592 m2 a

E-KN 3068 o výmere 3361 m2

nájomcovi EKO FARMA SALATÍN s.r.o., Píla 389, 034 91 Ľubochňa, IČO: 54256879 , za nájomné 350,00 eur , slovom tristopäťdesiat eur, za kalendárny rok, dĺžka nájomnej doby minimálne 15 rokov za dodržania podmienok stanovených zmluvou o nájme, ktorá bude spracovaná po schválení nájmu k danému pozemku

C/ **u k l a d á**  obecnému úradu zabezpečiť uzatvorenie zmluvy o budúcej nájomnej zmluve podľa schvaľovacej časti uznesenia do 31. mája 2023.

**D/ u r č u j e** stratu účinnosti uznesenia ak nájomná zmluva nebude uzatvorená do 31. 05. 2023.

Výsledok hlasovania: Za: 7

Michal Straka, Ing. Denis Kajda , JUDr. Peter Malcho, Mgr. Peter Lacko, Jakub Piroh, Mgr. Polohová Ivanová Miroslava , Mgr. Michal Belko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**5. Diskusia**

Starosta obce umožnil diskutovať priebežne ku každému bodu prejednávaného programu.

Milan Hoždora, konateľ OL - banky neodporúčajú ťahať do financovania inžinierskych sietí IBV spoločnosť OL, súhlasí s týmto názorom.

Mgr. Peter Lacko som za úver na financovanie inž. sietí

Jakub Piroh tiež súhlasím s úverom,

Mgr. Michal Belko dajú sa rozdeliť siete čiastočne, predať pozemky, potom pokračovať, zaplatiť cenu výstavby inž. sietí s DPH a premietnuť ju do ceny pozemkov, na preklenutie sa môže vziať úver. Ak sú záujemcovia, ktorí zaplatia už aj so sieťami a siete sa dorobia. Treba si stanoviť akým smerom sa chce obec uberať, koľko si chce požičať.

JUDr. Peter Malcho, keď to auditor to neodporučil ( vratku DPH a financovanie prostredníctvom OL), treba na to zabudnúť, zobrať úver od banky, postavme siete, predáme pozemky, potom splatíme úver.

Ing. Denis Kajda auditor neodporúča realizáciu cez OL, vziať úver a realizovať to ako obec.

Michal Straka zaradil by som tam aj bytovky. Na tie inžinierske siete, aby nám dal ŠFRB. Starostovi odporučil kontaktovať ŠFRB ohľadom možnosti financovania inžinierskych sietí.

Peter Malcho, vôbec by som neoslovoval ŠFRB.

Mgr. Michal Belko- akým spôsobom sa budú financovať bytovky. Starosta odpovedá pozemok dáme developerom a ten bude realizovať výstavbu.

Michal Straka, keď to developer postaví- ŠFRB- štát to preplatí developerovi.

Mgr. Michal Belko je treba nechávať na bytovky niečo z rezervného fondu - starosta uviedol že nie netreba, ale je potrebné nechať si nejakú rezervu a nie ho minúť celý na IBV, nakoľko nás čakajú ešte ďalšie investičné akcie.

Mgr. Miroslava Polohová Ivanová tiež je za úver, neťahať do toho OL, ide sa momentálne stavať 18 domov. Treba sa pustiť do viacerých akcií nakoľko mame dostatok peňazí v rezervnom fonde, ak pôjde úver v plnej výške, tak treba začať čerpať aj rezervný fond na iné akcie. A možno skúsiť aj ŠFRB ak nám môžu prispieť na tie inžinierske siete.

Milan Hoždora o moste pri škole je v havarijnom stave, ak sú peniaze v rezervnom fonde, nech sa dá most opraviť. Starosta, prečítaj si zákon o pozemných komunikáciách, ťažké kamióny nám poškodzujú cesty, aj železničiari dosť kazili cesty. Milan len ak je možnosť treba sa začať zaoberať tým mostom pri škole lebo už je v zlom stave.

Mgr. Peter Lacko, treba to riešiť ten most, koľko peňazí by to stálo, vyriešiť kade pôjde premostenie - náhradná cesta. - Starosta odpovedá nový most cca 70.000,00 eur, ale pre problémy s premostením to Fa TASUM - Slaštan nechce realizovať. Premostenie je možné jedine cez školsky dvor - jednosmerná premávka.

Mgr. Michal Belko zvolajme si zastupiteľstvo kde sa dohodneme, čo treba robiť, čo máme v havarijnom stave a na čo začať používať rezervný fond.

Ing. Miroslava Polohová Ivanová, kedy dokončia protipovodňový, aby sa nestalo, že kvôli nim nebudeme mocť stavať - starosta budeme musieť za nimi čakať. Treba sa informovať ohľadom povodňového múru ako to ide pokračovať, aby nás to nebrzdilo, starosta uviedol že má informácie že od 1. Apríla začnú robiť.

JUDr. Peter Malcho aká bola podmienka v zmluve ohľadne toho protipovodňového múru.

Denis Kajda, treba poslať žiadosť nech sa vyjadria aby sa tam mohli stavať domy aby potom nerobili problémy.

Mgr. Peter Lacko áno nech sa vyjadria. Keď to malo byť do konca 2022 tak nás teraz nemôžuobmedzovať kvôli tomu že ho nedokončili - starosta uviedol že na spoločnom rokovaní uviedli, že do konca roka 2023 bude protipovodňový múr hotový až na dolný koniec obce.

Mgr. Peter Lacko treba urobiť uznesenie komu a ako sa budú predávať pozemky. Budú mať trvalý pobyt v Stankovanoch, aby domy boli pre mladé rodiny, a aby sa stav obyvateľov navýšil.

Michal Straka, kedy sa budú zametať cesty v Rojkove - starosta po veľkej noci.

Prítomní poslanci sa zhodli, že financovanie inžinierskych sietí k IBV Pod Jasením bude formou úveru a bude to financovať obec.

Mgr. Michal Belko ohľadom sociálneho podniku, je to poslané pani Beničkovej, ozve sa a potom to budeme riešiť ďalej.

Mgr. Michal Belko, podporme podujatia formou príspevku v celkovej výške cca 3.000,00 eur, zaradil by som to na ďalšie rokovanie. Do 30.04. môžu podať žiadosti a do 15.5 komisia schváli kto dostane prostriedky. Zverejnil by som, že na zviditeľnenie obce podporíme podujatia, pošlem návrhy do emailu o čo môžu žiadať organizácie, musí to byť na realizáciu podujatia, ktoré bude pre občanov, nie na činnosť organizácie a pre organizácie, ktoré pôsobia v obci.

**Uznesenie č.: 16/2023/02**

OZ obce Stankovany b e r i e n a  v e d o m i e obsah diskusných príspevkov.

Výsledok hlasovania: Za: 7

Michal Straka, Ing. Denis Kajda , JUDr. Peter Malcho, Mgr. Peter Lacko, Jakub Piroh, Mgr. Polohová Ivanová Miroslava , Mgr. Michal Belko

Proti: 0

Zdržal sa: 0

Nehlasoval: 0

Neprítomní pri hlasovaní: 2

**6. Záver**

Starosta obce poďakoval všetkým prítomným za účasť, aktívny prístup a trpezlivosť a následne rokovanie OZ o 20:35 hod. ukončil.

V Stankovanoch, dňa 04.04.2023

JUDr. Vladimír Urban, PhD., starosta obce

Zapísal: Ing. Slávka Belková

Overovatelia:

Mgr. Peter Lacko ....................................

JUDr. Peter Malcho ....................................

Ing. Denis Kajda ....................................

**Prílohy:**

Prezenčná listina

Pozvánka

Zoznam pozvaných

**Prezenčná listina**

z druhého zasadnutie Obecného zastupiteľstva Obce Stankovany

konané dňa 04.apríla 2023

JUDr. Vladimír Urban, PhD. starosta obce .............................................

Michaela Kapustová, hl. kontrolór obce .............................................

Mgr. Michal Belko .............................................

Jakub Piroh .............................................

Ján Lacko .............................................

Mgr. Peter Lacko .............................................

JUDr. Peter Malcho .............................................

Mgr. Miroslava Polohová Ivanová .............................................

Ing. Peter Tomáň .............................................

Ing. Denis Kajda ............................................

Michal Straka .............................................

Ing. Slávka Belková ..............................................

Zoznam pozvaných

na druhé zasadnutie Obecného zastupiteľstva Obce Stankovany

konané dňa 4.apríla 2023

JUDr. Vladimír Urban, PhD. starosta obce .............................................

Michaela Kapustová, hl. kontrolór obce .............................................

Mgr. Michal Belko .............................................

Jakub Piroh .............................................

Ján Lacko .............................................

Mgr. Peter Lacko .............................................

JUDr. Peter Malcho .............................................

Mgr. Miroslava Polohová Ivanová .............................................

Ing. Peter Tomáň .............................................

Ing. Denis Kajda ............................................

Michal Straka .............................................

Ing. Slávka Belková ...........................................

Ing. Michal Lažo, auditor ..........................................

Ing. Miriam Pitoňáková, zástupca Prima banky ...........................................

Ing. Gustáv Šimalčík, zástupca SLSP ...........................................

Ing. Jaroš Jozef, zástupca pre verejné obstarávanie ............................................